Sinä taivaan ihmeitä liet
Sinä taivaan ihmeitä liet,
 sinä aatosten loihtu ja palo,
 ja valaiset maalliset tiet,
 olet ihmisten lippu ja valo.
 Sinä vaivutat valehen haamun,
 missä pimeys nostavi sen,
 tosi onneen sa johdat ja aamuun,
 sana vapaa ja kultainen!

 Miks orjihin luottaen vaan
 tukipohjaa etsivi valta,
 miss’ orjuus on kahleissaan,
 siellä nousee se ikeensä alta?
 Vain vapaus turvaa tuottaa,
 se ase on vapaiden
 ja ne sinuhun yksin luottaa
 sana vapaa ja kultainen!

[Konstantin] Aksakov.

Lähde: Kansan Lehti 3.4.1900.

Konstantin Aksakov
Runot
Kansan Lehti
1900

ru:Свободное слово (Аксаков)